LIETUVOS RESPUBLIKOS SPECIALIŲJŲ TYRIMŲ TARNYBA Lietuvos Respublikos Seimo Į 2016-11-08 Nr. PP-186

Pirmininkei Loretai Graužinienei

El. p. Loreta.Grauziniene@lrs.lt

priim@lrs.lt

ANTIKORUPCINIO VERTINIMO IŠVADA

DĖL VARTOJIMO KREDITO ĮSTATYMO NR. XI-1253 3, 5, 111, 22, 252, 34 STRAIPSNIŲ IR 3 PRIEDO PAKEITIMO ĮSTATYMO PROJEKTO

2016 m. lapkričio 10 d. Nr. 4-01-8326

Vadovaudamiesi Lietuvos Respublikos korupcijos prevencijos įstatymo 8 straipsnio nuostatomis ir atsižvelgdami į Lietuvos Respublikos Seimo Pirmininko 2016-11-08 potvarkį Nr. PP-186, atlikome Lietuvos Respublikos vartojimo kredito įstatymo Nr. XI-1253 3, 5, 111, 22, 252, 34 straipsnių ir 3 priedo pakeitimo įstatymo projekto Nr. XIIP-4764(2) (toliau – projektas) antikorupcinį vertinimą.

Atliekant antikorupcinį vertinimą, nustatyta, kad projektu siekiama:

1) įgyvendinti 2014 m. vasario 4 d. Europos Parlamento ir Tarybos direktyva 2014/17/ES dėl vartojimo kredito sutarčių dėl gyvenamosios paskirties nekilnojamojo turto, kuria iš dalies keičiamos direktyvos 2008/48/EB ir 2013/36/ES bei Reglamentas (ES) 1093/2010 (toliau – Direktyva) pakeičiančio Vartojimo kredito direktyvos 2008/48/EB nuostatas dėl Vartojimo kredito įstatymo taikymo ir nekilnojamuoju turtu neužtikrintoms kredito sutartims, kurių paskirtis yra gyvenamosios paskirties nekilnojamojo turto atnaujinimas (modernizacija), net, jeigu bendra suteikiamo kredito suma pagal kredito sutartį viršija 75 000 eurų;

2) atsisakyti vartojimo kredito davėjams taikomo reikalavimo pateikti priežiūros institucijai informaciją apie priklausomų tarpininkų pasikeitimus, sumažinant administracinę naštą vartojimo kredito davėjams;

3) atsisakyti reikalavimo tarpusavio skolinimo platformoms riboti bendrą visiems vartojimo kredito gavėjams vieno paskolos davėjo suteiktų vartojimo kreditų sumą, paliekant reikalavimą riboti vieno paskolos davėjo vienam vartojimo kredito gavėjui skolinamą sumą iki 500 eurų.

Atlikus projekto antikorupcinį vertinimą, pastabų ir pasiūlymų neturime.

Pagarbiai

Direktorius Saulius Urbanavičius

Olga Meškienė, tel. (8 706) 63 347, el. p. olga.meskiene@stt.lt